Ericu950/Stoicheia-meter-silver huggingface dataset:
ἀποτρέποντες γὰρ τῆς εὐθείας ὁδοῦ τῆς ἀγούσης ἐπὶ τὸν σωτήριον λόγον , διέστρεφον αὐτῶν τὰ τῆς ψυχῆς βήματα .
τῶν δὲ ἀπατωμένων ἐπὶ τῷ μακαρισμῷ καὶ ἡ τρίβος τῶν ποδῶν συνταράσσεται ·
διότι ἡ μὲν θλῖψις ἐπὶ ταπείνωσιν προσκαλεῖται , ὁ δὲ μακαρισμὸς φυσίωσιν ἐμποιεῖ 0 .
ἀκολούθως οὖν τοῖς τοιάδε δρῶσιν ἑξῆς ἐπιλέγει ·
ἀλλὰ νῦν καταστήσεται εἰς κρίσιν κύριος , καὶ πάλιν 0 ·
αὐτὸς κύριος εἰς κρίσιν ἥξει μετὰ τῶν πρεσβυτέρων τοῦ λαοῦ καὶ μετὰ τῶν ἀρχόντων αὐτοῦ .
πρεσβύτεροι οὖν καὶ ἄρχοντες οἱ μὴ διὰ τῆς ὑγιαινούσης διδασκαλίας καὶ τῶν κατὰ τὸν ἴδιον βίον ἀγαθῶν ὑποδειγμάτων τὸν ἀμπελῶνα γεωργοῦντες ταῦτα ἐγκληθησόμεθα .
εἶθ  ὡς παραστὰς τῷ τοῦ κυρίου βήματι καταμέμφεται καὶ εἰς πρόσωπον αὐτοὺς ἀπελέγχει λέγων ·
ὑμεῖς δὲ τί ἐνεπυρίσατε τὸν ἀμπελῶνά μου καὶ ἡ ἁρπαγὴ τοῦ πτωχοῦ ἐν τοῖς οἴκοις ὑμῶν 0 ;
τί ὑμεῖς ἀδικεῖτε τὸν λαόν μου καὶ τὸ πρόσωπον τῶν πτωχῶν καταισχύνετε ;
ἐὰν τὰ εἰς λόγον τῆς ἀναπαύσεως τῶν πενήτων διδόμενα ἐν τοῖς οἴκοις ἔχωμεν ἀποστεροῦντες τοὺς ἐνδεεῖς 0 .
ἔθος τοῖς ἀδικοῦσι καὶ ἀποστεροῦσιν , ἐπειδὰν ἐγκαλῶνται παρὰ τῶν ἠδικημένων , ὕβρεσι καὶ λοιδορίαις καταισχύνειν αὐτοὺς ἐξευτελίζοντες καὶ πληγὰς ἀπειλοῦντες 0 .
τοῦτο οὖν φησι τὴν ὑμῖν προσήκουσαν ἐκ τῆς ἀδικίας αἰσχύνην ταύτην ἐκ τῆς τυραννίδος ὑμῶν τοῖς πτωχοῖς περιτρέπετε .
λαὸν δὲ αὐτοῦ καὶ νῦν ἀποκαλεῖ καὶ ἀμπελῶνα αὐτοῦ ἐμπεπυρισμένον τοὺς κατὰ συναρπαγὴν καὶ διαστροφὴν τῶν διδασκάλων ἠπατημένους , οὓς ἀνακαλούμενος καὶ πρὸς ἑαυτὸν ἐπιστρέφων ἀποτρέπει τῆς τῶν προλεχθέντων διαστρόφου διδασκαλίας .
σφόδρα δὲ ἀκολούθως τὴν πρώτην τοῦ σωτῆρος παρουσίαν θεσπίσας καὶ τὴν τῶν ἀρχόντων τοῦ λαοῦ διαστροφήν , τὰ περὶ τῆς δευτέρας ἀφίξεως αὐτοῦ παραδίδωσιν λέγων ·
ἀντὶ τῶν κοσύμβων ὁ Ἀκύλας τελαμῶνας ἡρμήνευσεν καὶ ἀντὶ τοῦ ·
τοὺς μηνίσκους , ὁ Σύμμαχος 0 ·
μανιάκας , τὸ κάθεμα ὁ Ἀκύλας ·
κροκυφάντους , ὁ Σύμμαχος 0 ·
τὰ χαλαστά , καὶ πάλιν τοὺς χλιδῶνας ὁ Σύμμαχος 0 ·
τὰ ἐνκομβώματα .
ἐπειδὴ περὶ ἀνδρῶν ἔδοξεν ἡ προφητεία διὰ τῶν ἔμπροσθεν πάντα εἰρηκέναι , εἰκὸς δὲ ἦν τὰς γυναῖκας μηδὲν πρὸς αὐτὰς λελέχθαι νομίζειν ἀναγκαίως καὶ τὴν κατ αὐτῶν ἀπειλὴν τίθησιν , τὴν παλαιὰν αὐτῶν κατάστασιν ὑπογράφων ὡς ἐντρυφῶσαι καὶ κατασπαταλῶσαι ἐν πλούτῳ ·
καὶ πολλῇ περιουσίᾳ θεοῦ μνήμην οὐδεμίαν ἐποιοῦντο , διὸ καὶ γυμνώσειν αὐτὰς ἐκείνων ἐν οἷς ἐτρύφων ἀπειλεῖ .
ἀντὶ δὲ τῆς προτέρας τρυφῆς τὴν ἐπὶ τὰ χείρω μεταβολὴν αὐταῖς σημαίνει , δι ὧν ἐπιλέγει ·
ἔσται ἀντὶ ὀσμῆς ἡδείας κονιορτός , καὶ ἀντὶ ζώνης σχοινίῳ ζώσῃ καὶ ἀντὶ τοῦ κόσμου τῆς κεφαλῆς φαλάκρωμα ἕξεις διὰ τὰ ἔργα σου καὶ ἀντὶ τοῦ χιτῶνος τοῦ μεσοπορφύρου περιζώσῃ σάκκον .
δύναται δὲ ταῦτα μὴ περὶ μόνων γυναικῶν λέγεσθαι , ἀλλὰ καὶ περὶ ψυχῶν χαύνων καὶ τεθηλυμένων .
εἰκὸς δ ἦν καὶ ταῦτα μετὰ τὴν εἰς τὸν σωτῆρα καὶ κύριον ἡμῶν ἀντιλογίαν τῷ ἐκ περιτομῆς ἐπιτελεῖσθαι λαῷ ·
πλούτῳ γὰρ περιρρεόμενοι οἱ τὴν Σιὼν ἔτι τότε οἰκοῦντες , αἵ τε τούτων θυγατέρες κατεσπατάλων ἀναισθήτως ἔχουσαι τῶν περιεχόντων αὐτὰς κακῶν .
Εἰκότως οὖν καὶ τὰς κατ αὐτῶν ἀπειλὰς πεποίηται ἡ προφητεία τῇ τῶν πολεμίων μαχαίρᾳ παραδοθήσεσθαι αὐτὰς εἰπὼν καὶ τὴν Ῥωμαίων ἔφοδον αἰνιξάμενος διὰ τοῦ φάναι ·
καὶ ὁ υἱός σου ὁ κάλλιστος , ὃν ἀγαπᾷς , μαχαίρᾳ πεσεῖται , καὶ οἱ ἰσχύοντες ὑμῶν μαχαίρᾳ πεσοῦνται .
ἀνθ ὧν ὁ Σύμμαχος τοῦτον ἐξέδωκεν τὸν τρόπον ·
ἀντὶ δὲ κάλλους οἱ καλοὶ τοῦ ἀριθμοῦ σου μαχαίρᾳ πεσοῦνται καὶ οἱ δυνατοί σου ἐν πολέμῳ , ὅτε καὶ κενωθήσεται καὶ πενθήσει ἡ πόλις 0 .
πρὸς αὐτὴν γοῦν εἴρηται κατὰ τοὺς Ἑβδομήκοντα τό ·
καὶ καταλειφθήσῃ μόνη καὶ εἰς τὴν γῆν ἐδαφισθήσῃ .
τῆς ἐσχάτης ἐρημίας τοῦ τόπου διὰ τούτων σημαινομένης τούτοις δ ἑξῆς ὡς ἐκλελοιπότων ἀνδρῶν καὶ μηκέτ ὄντων διὰ τὸ ἀνῃρῆσθαι μαχαίρᾳ ἑπτά φησιν γυναῖκας ἐπιλήψεσθαι ἑνὸς ἀνδρὸς δεομένας ὥστε χρηματίσαι αὐταῖς οὐδὲν πλέον μη δὲ γὰρ ἐνδεεῖσθαι αὐταῖς , εἰ μὴ τὸ αὐτοῦ ὄνομα καὶ δοκεῖν αὐτῶν προεστάναι , ὡς ἂν μὴ εἶεν ἔρημοι καὶ ἐπονείδιστοι τῷ μηδένα ἔχειν τὸν προεστῶτα 0 .
διὸ ὥσπερ σπάνιόν τινα εὑροῦσαι τοῦτον τῶν πάντων ἀπολωλότων φασὶν πρὸς αὐτόν 0 ·
πλὴν τὸ ὄνομα τὸ σὸν κεκλήσθω ἐφ ἡμᾶς , ἄφελε τὸν ὀνειδισμὸν ἡμῶν .
ταῦτα μὲν ἡ τῆς λέξεως διάνοια , ἕτεροι δὲ τὸν ἄνθρωπον τὸν πρῶτον ἔφασαν εἶναι τὸν σωτῆρα , ἑπτὰ δὲ γυναῖκας τὰς ἑπτὰ δυνάμεις τοῦ ἁγίου πνεύματος , αἳ περὶ τὸν πρῶτον γεγόνασιν ἄνθρωπον διὰ τὸ μηδένα εὑρίσκειν ἕτερον τὸν οἷόν τε αὐτὰς χωρεῖν , εἶναι δὲ ταύτας πνεῦμα σοφίας καὶ συνέσεως , βουλῆς καὶ ἰσχύος , γνώσεως καὶ εὐσεβείας καὶ ἐπὶ πᾶσιν πνεῦμα φόβου θεοῦ 0 .
τῇ ἡμέρᾳ ἐκείνῃ ἐπιλάμψει ὁ θεός .
ὑφ ἕνα καὶ τὸν αὐτὸν χρόνον καὶ τὰ πρῶτα ἔσεσθαι καὶ τὰ προκείμενα διδάσκει , ἀλλ ἐκεῖνα μὲν ἦν σκυθρωπά , τὰ δὲ παρόντα χρηστότερα 0 .
πῶς οὖν οἷόν τε ἦν καὶ τὰ τῆς χρηστῆς ἐπαγγελίας , ὑφ ἕνα χρόνον εἰς τοὺς αὐτοὺς ἀποπληροῦσθαι ;
τὸ γὰρ ἐν τῇ ἡμέρᾳ ἐκείνῃ τοῦ αὐτοῦ Χριστοῦ τυγχάνει σημαντικόν , ἐν ᾧ καὶ τὰ προλεχθέντα γενήσεται , ἐπιλάμψει ὁ θεὸς ἐν βουλῇ μετὰ δόξης ἐπὶ τῆς γῆς .
ἀνθ οὗ ὁ Σύμμαχος πεποίηκεν ·
ἔσται ἀνατολὴ κύριος εἰς δύναμιν καὶ δόξαν τῆς γῆς καὶ ὑπεροχή .
ἀλλ εἰ μὲν ἑξῆς ἐπῆγεν τῷ παντὶ λαῷ τὰς χρηστὰς ἐπαγγελίας ἔδοξεν ἐναντιώματα περιέχειν ὁ λόγος , νυνὶ δὲ οὐ παντὶ τῷ ἔθνει , ἀλλὰ μόνῳ τῷ ἐξ αὐτοῦ καταλειφθέντι ἐπάγγελται ·
ἐπιλάμψει ὁ θεὸς ἐν βουλῇ μετὰ δόξης ἐπὶ τῆς γῆς τοῦ ἀνυψῶσαι καὶ δοξάσαι τὸ καταλειφθὲν ἐν Ἰερουσαλήμ , καὶ ἔσται τὸ ὑπολειφθὲν ἐν Ἰερουσαλὴμ ἅγιοι κληθήσονται .
οὗτοι δὲ ἦσαν αὐτοί , οἳ διὰ τῆς προτέρας προφητείας δεδηλωμένοι διὰ τοῦ σπέρματος τοῦ καταλειφθέντος , περὶ οὗ ἐλέγετο ·
δι ὧν παρίστη τοὺς ἀπὸ Ἰουδαίων εἰς τὸν Χριστὸν πεπιστευκότας , ἐν οἷς ὑπῆρχον οἱ ἀπόστολοι οἱ τὰ λογικὰ καὶ ἐπουράνια σπέρματα εἰς πάντα κατασπείροντες τὰ ἔθνη .
περὶ τούτων τοιγαροῦν καὶ ἡ παροῦσα προφητεία τὰ προκείμενα θεσπίζει λέγουσα ·
ἐν τῇ ἡμέρᾳ ἐκείνῃ , δηλαδὴ ἐν τῷ καιρῷ τῆς ἀποβολῆς ἐκείνων , ἐπιλάμψει ὁ θεὸς ἐν βουλῇ μετὰ δόξης ἐπὶ τῆς γῆς τοῦ ὑψῶσαι καὶ δοξάσαι τὸ καταλειφθὲν τοῦ Ἰσραήλ , οἱ ἅγιοι κληθέντες καὶ ἐγγραφέντες εἰς ζωὴν ἐν Ἰερουσαλήμ .
καὶ ἔστιν γε καὶ ἔργῳ παραλαβεῖν ὅπως οἱ πρῶτοι οἱ ἐκ τοῦ Ἰσραὴλ εἰς τὸν Χριστὸν πεπιστευκότες ἀπόστολοι καὶ μαθηταὶ καὶ εὐαγγελισταὶ τοῦ σωτῆρος ἐδοξάσθησαν καὶ ὑψώθησαν , ὡς πανταχοῦ γῆς καὶ καθ ὅλης τῆς οἰκουμένης ἐπιφανεῖς αὐτοὺς γενέσθαι , εἰσέτι τε καὶ νῦν παρὰ πᾶσι τοῖς ἔθνεσιν , Ἕλλησί τε καὶ βαρβάροις , δοξάζεσθαι αὐτῶν καὶ τ οὔνομα καὶ τὴν διδασκαλίαν .
μόνοι οὗτοι ἅγιοι κληθήσονται οἱ καταξιωθέντες γραφῆναι εἰς τὴν αἰώνιον ζωὴν τῆς ἐπουρανίου Ἰερουσαλήμ ·
τούτοις παράθες τοῦ σωτῆρος ἡμῶν τὴν πρὸς τοὺς ἀποστόλους φωνήν , δι ἧς εἴρηται ·
χαίρετε δὲ ὅτι τὰ ὀνόματα ὑμῶν ἐγγέγραπται ἐν τοῖς οὐρανοῖς .
πῶς δὲ ἄξιοι τούτων ἔσονται , διασαφεῖ ἑξῆς λέγων τό ·
ἐκπλυνεῖ κύριος τὸν ῥύπον τῶν υἱῶν καὶ τῶν θυγατέρων Σιὼν καὶ τὸ αἷμα ἐκκαθαριεῖ ἐκ μέσου αὐτῶν ἐν πνεύματι κρίσεως , σαφῶς τὸ λουτρὸν τῆς παλιγγενεσίας δηλῶν , ὃ καὶ διὰ τῶν ἔμπροσθεν ἐδήλου λέγων ·
λούσασθε , καθαροὶ γένεσθε , καὶ νῦν ἐπαγγέλλεται .
ἐν πνεύματι δὲ καύσεως τοῦ ἐν πνεύματι ἁγίῳ καὶ πυρὶ οὐδὲν ἂν διαφέροι .
ῥύπον δὲ ψυχῶν φησιν , ὃν ἐρυπάνθησαν μολυνθεῖσαι ἀπὸ τοῦ αἵματος , οὗ καὶ διὰ τῶν ἔμπροσθεν ὁ λόγος ἐμνημόνευσεν εἰπών ·
αἱ γὰρ χεῖρες ὑμῶν αἵματος πλήρεις 0 .
ὃ δὴ καὶ αἷμα Ἰερουσαλὴμ ἐπὶ τοῦ παρόντος ὀνομάζει φήσας ·
ἐκπλυνεῖ κύριος τὸν ῥύπον τῶν υἱῶν καὶ τῶν θυγατέρων Σιὼν καὶ τὸ αἷμα ἐκκαθαριεῖ .
ποίαις δὲ θυγατράσι Σιὼν ἢταῖς ἀρτίως διὰ τῆς ἔμπροσθεν περικοπῆς κατηγορηθείσαις ἐν τῷ λέγεσθαι ·
ἀνθ  ὧν ὑψώθησαν αἱ θυγατέρες Σιὼν καὶ ἐπορεύθησαν ὑψηλῷ τραχήλῳ καὶ τὰ τούτοις ἑπόμενα .
λέγει δὲ ταῦτα περὶ τῶν κεκοινωνηκότων μὲν τῇ κατὰ τοῦ σωτῆρος μιαιφονίᾳ , μικρὸν δὲ ὕστερον μεταβαλόντων καὶ γνωρισάντων αὐτοῦ τὸ εὐαγγέλιον , ὁποῖος ἦν ὁ Παῦλος λυμαινόμενος μὲν πρότερον τὴν ἐκκλησίαν τοῦ θεοῦ , συνευδοκῶν τε τῇ ἀναιρέσει Στεφάνου , πάντως δέ που καὶ τῷ αἵματι τοῦ σωτῆρος , μεταβαλὼν δὲ ὕστερον καὶ βαπτισθεὶς ἐν πνεύματι δὲ κρίσεως .
λέγονται πάντες οὗτοι οἱ Παύλῳ παραπλησίως ἐκπλυνόμενοι καθαρισθήσεσθαι ·
μετὰ γὰρ κρίματος σωθήσεσθαι ἤμελλον καὶ μετὰ δικαιοσύνης , ἀλλὰ καὶ ἐν πνεύματι καύσεως .
θέα δὲ εἰ μὴ σφόδρα σύμφωνός ἐστιν ὁ παρὼν λόγος τῇ εὐαγγελικῇ μαρτυρίᾳ περὶ τοῦ σωτῆρος ἡμῶν , ἣ ἐδίδασκε λέγουσα 0 ·
αὐτὸς ὑμᾶς βαπτίσει ἐν πνεύματι ἁγίῳ καὶ πυρί ·
τὸ γὰρ ἐν πνεύματι κρίσεως καὶ πνεύματι καύσεως τοῦ ἐν πνεύματι ἁγίῳ καὶ πυρί οὐδὲν διαφέρει .
οἱ γὰρ πυρωτικοὶ λόγοι καθαπτόμενοι αὐτῶν κάθαρσιν αὐτοῖς ἐνεποίουν τῶν ἁμαρτημάτων .
καὶ ὁ σωτὴρ ὁμοίως ἐν τῷ Εὐαγγελίῳ βαπτίσειν λέγεται οὐχ ὕδατι ἀλλ ἐν πνεύματι ἁγίῳ καὶ πυρί ·
τοῦτο γὰρ ἐδίδαξεν ὁ Ἰωάννης περὶ μὲν ἑαυτοῦ εἰπών ·
ἐγὼ μὲν ὑμᾶς βαπτίζω ἐν ὕδατι , περὶ δὲ τοῦ σωτῆρος 0 ·
αὐτὸς ὑμᾶς βαπτίσει ἐν πνεύματι ἁγίῳ καὶ πυρί .
τούτοις ἐπιλέγει ·
καὶ ἥξει , καὶ ἔσται πᾶς τόπος ἐν Σιὼν καὶ πάντα τὰ περικύκλῳ αὐτῆς σκιάσει νεφέλη ἡμέρας ·
τίς δὲ ἥξει , προφήτης ἕτερος παραστήσει εἰπών ·
ἥξει ἐκ Σιὼν ὁ ῥυόμενος , καὶ ὁ φήσας ·
ἔτι μικρὸν ὅσον , ὁ ἐρχόμενος ἥξει καὶ οὐ χρονιεῖ , ἐλθών τε τὰ ἐπιλεγόμενα πληρώσει .
ἥξει , τὸ Ἑβραϊκὸν καὶ οἱ λοιποὶ πάντες ἑρμηνευταὶ καὶ κτίσει κύριος πάντα τόπον ὄρους Σιὼν εἰρήκασιν , καινὴν κτίσιν τὴν τῆς ἐκκλησίας τοῦ θεοῦ τῆς εἰς πάντα τόπον τεθεμελιωμένην δηλοῦντες .
καὶ νῦν δὲ ὄρος Σιὼν ὁ εὐαγγελικὸς ὠνόμασται λόγος , ἐφ ὃν ἡ καινὴ κατεσκευάσθη κτίσις , οὐχ ὑπὸ ἀνθρώπου τινὸς ἀλλ ὑπ  αὐτοῦ τοῦ κυρίου τοῦ καὶ φήσαντος ·
ἐπὶ τὴν πέτραν οἰκοδομήσω μου τὴν ἐκκλησίαν , ἧς τὰ περικύκλῳ φησὶ σκιάσειν νεφέλην καὶ ὡς πυρὸς φωτὸς καιομένου νυκτός ·
πάσῃ τῇ δόξῃ σκεπασθήσεται .
νοήσομεν δὲ τοῦτο ἐπὶ τὴν παρὰ Μωσεῖ ἀναδραμόντες ἱστορίαν , ἐν ᾗ λέλεκται ἡμέρας μὲν ἐν στύλῳ νεφέλης προπορεύεσθαι αὐτῶν τὸν Χριστόν , νυκτὸς δὲ ἐν στύλῳ πυρὸς ὥστε φαίνειν αὐτοῖς ·
τοιουτότροπον γὰρ καὶ περὶ τὴν ἐκκλησίαν τοῦ θεοῦ ἔσεσθαι ὁ παρὼν θεσπίζει προφήτης , ἡμέρᾳ μὲν εἰπὼν νεφέλην ἐπισκιάσειν αὐτῇ , ἵνα μὴ καίοιτο ὑπὸ φλογμοῦ , νυκτὸς δὲ φῶς καὶ πυρὸς φέγγος , ἵνα μὴ σκοτίζοιτο , ὁμοῦ δὲ πᾶσαν ταύτην σκιάσειν τὴν δόξαν τοῦ θεοῦ φησιν , ὡς μηδὲν αὐτὴν καταβλάπτεσθαι μηθ ὑπὸ καύματος ἡμερινοῦ μηθ ὑπὸ σκληρότητος ἡμερινῶν ὑετῶν , δι ὧν ὁ λόγος διδάσκει θεοῦ δεξιὰν ἐπισκιάσειν τὴν ἐκκλησίαν αὐτοῦ , διὰ παντὸς πρὸς τὸ μηδὲν αὐτὴν καταβλάπτεσθαι μή τε ἐν ταῖς εὐπραγίαις καὶ εἰρηνικαῖς καταστάσεσιν μή τε ἐν τοῖς τῶν διωγμῶν καιροῖς , μένειν τε αὐτὴν εἰς ἀεὶ ἄπτωτον καὶ ἀδιάτρεπτον καὶ σκιαζομένην ὑπὸ τῆς δόξης τοῦ θεοῦ , ὡς μή τε ἐν ἡμέρᾳ καὶ ἐν καύματι φλέγεσθαι μήτ  ἀπὸ σκληρότητός τε καὶ ὑετῶν τε καὶ χειμερινῶν ἀνέμων ἀδικεῖσθαι .
διὸ λέλεκται ·
πάσῃ τῇ δόξῃ σκεπασθήσεται ·
καὶ ἔσται εἰς σκιὰν ἀπὸ καύματος καὶ ἐν σκέπῃ καὶ ἐν ἀποκρύφῳ ἀπὸ σκληρότητος καὶ ὑετοῦ .
ἔτι τὸ προφητικὸν πνεῦμα τοῖς προλεχθεῖσιν ἐπισυνάπτει καὶ αὐτὰ  ειπ αὐτῆς μέρος τυγχάνει τῆς ὁράσεως , ἣν εἶδεν Ἠσαΐας υἱὸς Ἀμὼς κατὰ τῆς Ἰουδαίας καὶ κατὰ τῆς Ἰερουσαλήμ .
διεξέρχεται δὲ τὰ προκείμενα ἐκ προσώπου τοῦ ἁγίου πνεύματος φάσκον τό ·
ἄισω δὴ τῷ ἠγαπημένῳ ᾆσμα τοῦ ἀγαπητοῦ μου .
τῷ ἀμπελῶνί μου , ἡ Ἑβραϊκὴ λέξις καὶ οἱ λοιποὶ ἑρμηνευταὶ τῷ ἀμπελῶνι αὐτοῦ ἐκδεκώκασι ·
τῷ γὰρ ἠγαπημένῳ φησὶν ᾄσω ᾆσμα οὐκ ἐμὸν οὐ δ ὑπ  ἐμοῦ πεποιημένον , ἀλλ ὑπ  αὐτοῦ τοῦ ἀγαπητοῦ ᾄσαντος τῷ ἀμπελῶνι αὐτοῦ ᾆσμα θρήνου καὶ κλαυθμοῦ ἔμπλεων .
ὅθεν ὁ Ἀκύλας τοῦτον ἡρμήνευσε τὸν τρόπον ·
ᾄσω δὴ τῷ προσφιλεῖ μου ᾠδὴν πατραδέλφου μου τῷ ἀμπελῶνι αὐτοῦ , ὁ δὲ Σύμμαχος 0 ·
ᾄσω δὴ τῷ ἀγαπητῷ μου ᾆσμα τοῦ ἀγαπητοῦ μου εἰς τὸν ἀμπελῶνα αὐτοῦ , καὶ ὁ Θεοδοτίων ·
ᾄσω δὴ τῷ ἀγαπητῷ μου ᾆσμα τοῦ ἀγαπητοῦ μου τῷ ἀμπελῶνι αὐτοῦ ·
οὐ γὰρ ἐμόν φησιν , ἀλλὰ τοῦ ἀγαπητοῦ μου τυγχάνει τὸ ᾆσμα ·
αὐτὸς γὰρ συνέθηκεν αὐτὸ ἐπὶ τῷ ἀμπελῶνι αὐτοῦ ἢ εἰς τὸν ἀμπελῶνα αὐτοῦ ᾠδὴν θρήνου πεποιηκώς 0 .
ἠγαπημένος δὲ ἦν καὶ ἀγαπητός , ἠγαπημένος μὲν τῷ θεῷ καὶ πατρὶ αὐτοῦ , ἀγαπητὸς δὲ τοῦ ἁγίου πνεύματος ·
τοῦτο γὰρ παρίστησιν τὸ προφητικὸν πνεῦμα φῆσαν ·
ἄισω δὴ τῷ ἠγαπημένῳ ᾆσμα τοῦ ἀγαπητοῦ μου τῷ ἀμπελῶνί μου .
διὰ δὲ τῆς ᾠδῆς τὰς εἰς τὸν ἀμπελῶνα εὐεργεσίας αὐτοῦ ἀπαριθμεῖται καὶ τοῦ ἀμπελῶνος τὴν μοχθηρίαν ἐλέγχει , θεσπίζει τε κατὰ τὸ αὐτὸ τὰ μέλλοντα αὐτῷ συμβήσεσθαι .
οὗτος τοιγαροῦν ὁ ἀγαπητὸς τοῦ θεοῦ τὸν πρῶτον λαὸν τὸν ἐκ περιτομῆς κλῆρον καὶ μερίδα κτησάμενος ἀποθρηνεῖ τὴν ἀπώλειαν αὐτοῦ δι ὑπερβολὴν φιλανθρωπίας ·
ἀμπελὼν ἐγενήθη τῷ ἠγαπημένῳ ἐν κέρατι ἐν τόπῳ πίονι , ἢ κατὰ τὸν Σύμμαχον 0 ·
ἐν κέρατι ἐν τόπῳ ἐλαιῶνι , ἢ κατὰ τὸν Ἀκύλαν 0 ·
ἐν κέρατι υἱῷ ἐλαίου 0 .
φασὶ δὲ τὴν Ἰουδαίαν χώραν οὕτω δηλοῦσθαι διὰ τὸ πίονα εἶναι καὶ λιπαρωτάτην , λέγεσθαι δὲ ἐν κέρατι διὰ τὸ συστῆναι βασιλικὴν μητρόπολιν ἐν αὐτῇ τῇ Ἰερουσαλήμ ·
εἴωθεν γὰρ ἡ γραφὴ κέρατα τὰς βασιλείας ὀνομάζειν .
φραγμὸν δὲ περιέθηκε τῷ ἀμπελῶνι , δηλαδὴ τῷ παντὶ λαῷ , πάντως που ἀγγέλοις αὐτὸν περιφράξας , ἐχαράκωσε δὲ αὐτὸν προφήταις καὶ ἁγίοις ἀνδράσιν ὑποστηρίσας , ἀλλὰ καὶ κατεφύτευσεν αὐτὸν ἄμπελον σωρήκ .
τίς δὲ ἦν αὕτη ἢ πάντως που ἡ θεόπνευστος γραφὴ καὶ ὁ τῆς θεοσεβείας λόγος ὁ τῷ παντὶ παραδοθεὶς ἔθνει ;
ὁ μὲν γὰρ ἀμπελὼν κυρίου οἶκος τοῦ Ἰσραὴλ εἶναι λέλεκται καθ ἕτερον τρόπον , ἄμπελος καὶ αὐτὸς χρηματίζων κατὰ τό ·
ἄμπελον ἐξ Αἰγύπτου μετῆρας , ἐξέβαλες ἔθνη καὶ κατεφύτευσας τὰς ῥίζας αὐτῆς .
ἄμπελος γὰρ εἶναι δηλοῦται ὁ διὰ Μωϋσέως προελθὼν λαός , ἑτέρα δ ἂν εἴη περὶ τὸν λαὸν ἡ ἐν αὐτῷ καταφυτευθεῖσα ἄμπελος σωρήκ , ἣν ὁ Σύμμαχος ἡρμήνευσεν ἐκλεκτήν .
αὕτη δὲ ἦν αὐτὸς ὁ τοῦ θεοῦ λόγος ὁ καὶ ἐν Εὐαγγελίοις περὶ αὐτοῦ διδάξας καὶ εἰπών ·
ἐγώ εἰμι ἡ ἄμπελος ἡ ἀληθινή , ὁ πατήρ μου ὁ γεωργός ·
ἐξ αὐτοῦ γὰρ καὶ ὁ πρῶτος λαὸς τὴν τῶν θείων μαθημάτων φυτείαν εἴληφε .
πρὸς δὲ τῇ ἐκλεκτῇ ταύτῃ καὶ λογικὴ φυτεία ἦν , ὥσπερ ἐνεκέντρισε τῇ παλαιᾷ καὶ Αἰγυπτιακῇ ἀμπέλῳ .
καὶ πύργον οἰκοδομεῖ ἐν μέσῳ τοῦ ἀμπελῶνος , δηλαδὴ τὸν ναόν , καὶ προλήνιον δὲ ὀρύττει ἐν αὐτῷ , τὸ πρὸ τοῦ ναοῦ θυσιαστήριον , πάντα δὲ τὰ παρ ἑαυτοῦ πεποιηκὼς ὁ κύριος τοῦ ἀμπελῶνος τοὺς καρποὺς λοιπὸν ἐκδέχεται τοὺς ἐπαξίους τῆς τοσαύτης ἐπιμελείας .
ὁ δ ἀντὶ βοτρύων ἀκάνθας ἐποίει , σαπρίας κατὰ τὸν Ἀκύλαν , ἢ ἀτελῆ κατὰ τὸν Σύμμαχον .
ταῦτα εἰρηκότος τοῦ ἁγίου πνεύματος περὶ τοῦ κυρίου τοῦ ἀμπελῶνος διαλαβὼν ὁ κύριος τὰ ἑξῆς , ἀποτείνεται πρὸς αὐτοὺς τοὺς κρινομένους λέγων ·
καὶ νῦν , οἱ ἐνοικοῦντες Ἰερουσαλὴμ καὶ ἄνθρωπος τοῦ Ἰούδα , κρίνατε ἐν ἐμοὶ καὶ ἀνὰ μέσον τοῦ ἀμπελῶνος ·
εἴ τις γάρ φησιν ἐν ὑμῖν τοῖς ἐκλεκτοῖς , βασιλικοῦ γένους καὶ ἐκ φυλῆς Ἰούδα ὁρμώμενος , αὐτοὶ δὴ ὑμεῖς οἱ τῆς Ἰερουσαλὴμ πολῖται , περὶ ἧς ὁ πᾶς ἐστί μοι λόγος , κριταὶ γένεσθε τῶν τε ὑπ ἐμοῦ λελεγμένων καὶ τῆς τοῦ ἀμπελῶνος κακίας , ἀλλὰ καὶ συμβουλεύσατε , τί χρὴ μετὰ τοσαύτην ἐπιμέλειαν ποιῆσαι , ἢ τί χρὴ γενέσθαι ὃ οὐ γέγονεν .
εἰ δ ὑμεῖς μηδὲν ἔχετε λέγειν , ἀλλ ἐμοῦ γε προλέγοντος , ἃ μέλλω πράττειν , ἐπακούσατε .
εἰκὸς ὑμᾶς μαθόντας ὠφεληθήσεσθαι καὶ τοιαῦτα πρᾶξαι , ὡς μὴ παθεῖν τὰ ἀπειλούμενα 0 .
πρῶτον μὲν οὖν τὸν ἀποδοθέντα φραγμὸν τοῦ ἀμπελῶνος καὶ τὸν περιφράττοντα αὐτὸν τῆς ἐμῆς ἐπισκοπῆς τοῖχον περιελῶ ·
τούτου γὰρ γενομένου ἔσται εἰς διαρπαγὴν καὶ καταπάτημα τοῖς ἁρπάζειν καὶ καταπατεῖν αὐτὸν προῃρημένοις , καὶ οὐκέτι μὲν τεύξεται γεωργίας , ἧς πρότερον ἠξιοῦτο .
ἀναβήσεται γὰρ εἰς αὐτὸν ὡς εἰς χέρσον ἄκανθα , ἀλλὰ καὶ ταῖς νεφέλαις ἐντελοῦμαι τοῦ μὴ βρέξαι εἰς αὐτὸν ὑετόν , νεφέλας δηλῶν τοὺς προφήτας διὰ τὸ καθαρὸν αὐτῶν καὶ διαυγὲς τοῦ βίου ·
διὰ τούτων γὰρ ὁ οὐράνιος αὐτοῖς ἐχορηγεῖτο λόγος , οὓς ἀπειλεῖ ὁ κύριος ἀποστήσειν αὐτῶν .
καὶ τὴν αἰτίαν λευκότερον ἐπάγει λέγων ·
διότι ἔμεινα ἵνα ποιήσῃ κρίσιν , ἐποίησεν δὲ ἀνομίαν καὶ οὐ δικαιοσύνην ἀλλὰ κραυγήν ·
κραυγὴν δὲ ἀφίησι πᾶσα πρὸς θάνατον ἁμαρτία βοώσης τῆς πράξεως αὐτῆς ·
οὕτως γοῦν εἴρηται τό ·
φωνὴ αἵματος Ἅβελ τοῦ ἀδελφοῦ σου βοᾷ πρός με .
τινὲς ἐκ τῶν προκειμένων ᾠήθησαν θεσπίζεσθαι τὰ κατὰ τοῦ σωτῆρος τῷ λαῷ τολμηθέντα ·
ἀκάνθας γοῦν αὐτῷ περιτεθείκασιν καὶ κραυγὴν ἄθεον ἀφῆκαν κατ αὐτοῦ .
διὸ μετῆλθεν αὐτοὺς ὁ παντελὴς ὄλεθρος καὶ ἡ ἐσχάτη ἐρημία , ἥ τε λεγομένη ὀργὴ εἰς τέλος ·
ἐξ ἐκείνου γὰρ καὶ εἰς δεῦρο οὐδεμιᾶς ἠξιώθησαν ἐπισκοπῆς , μένει δὲ καὶ τὸ πτῶμα τοῦ πύργου αὐτῶν , λέγω δὴ τοῦ ναοῦ ἀθεράπευτον καὶ τὸ πᾶν ἔθνος ἀνεπίσκοπον καὶ ἀγεώργητον τυγχάνει , ἀλλ οὐ δὲ αἱ νεφέλαι τὸν λογικὸν αὐτοῖς χορηγοῦσιν ὑετόν .
καίτοι τὸ παλαιὸν καὶ ἐπ  αὐτῆς πολεμίας γῆς συνῆσαν αὐτοῖς προφῆται ὥσπερ ἐν Βαβυλῶνι καὶ ἐν Αἰγύπτῳ καὶ μετὰ τὴν ἐκεῖθεν ἐπάνοδον , ὥστε νῦν ἔργῳ πεπληρῶσθαι εἰς αὐτοὺς τό 0 ·
καὶ ταῖς νεφέλαις ἐντελοῦμαι τοῦ μὴ βρέξαι εἰς αὐτοὺς ὑετόν .
εἰ δὲ λέγοιέν τινες , ὅτι καὶ πρὸ τῆς τοῦ σωτῆρος ἐπιδημίας διαλελοίπασιν οἱ προφῆται , ἀλλά γε συνειστήκει ὁ νεὼς καὶ ἡ σωματικὴ ἐπετελεῖτο λατρεία μέχρι τῆς αὐτοῦ παρουσίας .
ὁ δὲ παρὼν λόγος συνίστατο τέλους τετυχηκότα ἢ μετὰ τὴν ὑστάτην πολιορκίαν τὴν ὑπὸ Ῥωμαίων γενομένην .
δύναται μὲν ταῦτα καὶ κοινὰ εἶναι παραγγέλματα τοῖς πλεονεξίαν νοσοῦσιν κατ ἄλληλα , δύναται δὲ καὶ τῇ διανοίᾳ ἕπεσθαι τῶν προαποδεδομένων ·
ἐπειδὴ γὰρ μέλλει θεσπίζειν ἐρημίαν τῆς χώρας καὶ ἀπώλειαν τῶν ἀνδρῶν , εἰκότως ταλανίζει τοὺς μὴ προορῶντας τὸ μέλλον , ὅλους δὲ ἑαυτοὺς ἐκδεδωκότας ἀδικίαις καὶ πλεονεξίαις , ὡς τῶν μὲν πέλας τοὺς οἴκους ἁρπάζειν , τῶν δὲ ἀγρογειτόνων τὰς χώρας ἰδιοποιεῖσθαι , οὓς τὸ πνεῦμα τὸ θεῖον ταλανίζει οἰκτροὺς ἀληθῶς καὶ ἀθλίους εἶναι διδάσκον , ὅτι μὴ τὴν φύσιν ἐν νῷ λαβόντες κόρον οὐκ εἶχον τῆς ἀπληστίας .
εἶτα καὶ ἀφανισμὸν ἀπειλεῖ οὐ τῶν οἴκων μόνων , ἀλλὰ καὶ τῆς χώρας αὐτῆς , ὡς μηκέτ εὐλογίας τῆς παρὰ τοῦ θεοῦ τευξομένης , ὑπὸ κατάραν δὲ γενησομένης οὕτως , ὡς μηδὲν ἄξιον φέρειν τῶν κατὰ γεωργίαν εἰς αὐτὴν πονουμένων .
οὗ γάρ φησιν ἐργῶνται δέκα ζεύγη βοῶν , ποιήσει κεράμιον ἕν , καὶ ὁ σπείρων ἀρτάβας ἕξ , ποιήσει μέτρα τρία .
σφόδρα δὲ ἀκολούθως εἰπὼν περὶ τοῦ ἀμπελῶνος , ὡς ἀντὶ σταφυλῶν ἀκάνθας ποιήσει , καὶ οὐ δικαιοσύνην ἀλλὰ κραυγήν , καὶ ἀντὶ κρίσεως ἀνομίαν καταλέγει 0 .
τίνες αἱ ἄκανθαι καὶ τίς ἡ κραυγὴ καὶ τίς ἡ ἀνομία , τὰς πλεονεξίας αὐτῶν καὶ τὰς ἀδικίας αὐτῶν , ταύτας εἶναι διδάσκων καὶ τό 0 ·
ζεύγη δέκα βοῶν πλέον ἑνὸς κεραμίου μὴ ποιήσειν , πλείστην ἔχοι ἀκολουθίαν πρὸς τὴν ἀποδοθεῖσαν κατὰ τοῦ ἀμπελῶνος ᾠδήν .
ὅλως δὲ τὸ λέγεσθαι ποιήσειν κεράμιον ἓν ἀπὸ πληθοσπόρου καὶ ἀπὸ ζευγῶν βοῶν δέκα 0 .
σπανίους τινὰς τοὺς ἐν αὐτοῖς εὑρεθησομένους σωτηρίας ἀξίους ᾐνίττετο , περὶ ὧν πλεῖστα ὅσα καὶ διὰ τῶν ἔμπροσθεν ἐδηλοῦτο .
καὶ ταῦτα μέρη τῶν ἀκανθῶν ὑπῆρχεν , ὧν ἀντὶ σταφυλῆς ὁ ἀμπελὼν λέγεται πεποιηκέναι .
εἰκὸς δὲ καὶ μετὰ τὴν κατὰ τοῦ σωτῆρος ἡμῶν τόλμαν , ὅτ ἐχρῆν αὐτοὺς πενθεῖν διὰ τὴν μέλλουσαν αὐτοὺς καταλήψεσθαι ὀργήν , κραιπάλαις καὶ οἰνοφλυγίαις , καὶ τῇ ἄλλῃ τρυφῇ σχολάζειν 0 .
διὸ ταλανίζονται ὑπὸ τοῦ λόγου , ὡς ἀνεπαισθήτως ἔχοντες τῶν ὅσῳ οὔπω καταληψομένων αὐτοὺς κακῶν .
γυμνοτέραν δ ἔχοντες τὴν διάνοιαν τὰ προκείμενα ἐνδιατρίβειν αὐτοῖς οὐκ ἐπιτρέπει διὰ τὸ σπεύδειν ἐπὶ τὴν τῶν ἀσαφεστέρων ἐξέτασιν ·
ὅμως δ οὖν ἔοικεν ὁ λόγος τοὺς δηλωθέντας ἐφ οἷς ἔπραττον ἐλέγξας λιμὸν αὐτοῖς ἐλεύσεσθαι καὶ θάνατον πόλεμόν τε καὶ αἰχμαλωσίαν ἀπειλεῖν , ἃ δὴ πάντα μετῆλθε τὴν γενεὰν τὴν κατὰ τοὺς τοῦ σωτῆρος ἡμῶν χρόνους γενομένην .
ῥητῶς τε γὰρ μετῆλθεν αὐτοῖς ταῦτα πάντα ἐπὶ Οὐεσπασιανοῦ καὶ Ἀδριανοῦ Ῥωμαίων αὐτοκρατόρων , κατὰ δὲ διάνοιαν στερηθέντων τοῦ λογικοῦ ἄρτου τῆς ζωῆς , εἰσέτι καὶ νῦν ἐνδείᾳ τροφῆς ἐπουρανίου τὰς ψυχὰς λιμώττουσιν κατὰ τὴν φάσκουσαν περὶ αὐτῶν γραφήν ·
ἐπιστρέψουσιν εἰς ἑσπέραν καὶ λιμώξουσιν ὡς κύων καὶ κυκλώσουσιν πόλιν , καὶ τὸν ἀρχηγὸν τῆς ζωῆς ἀρνησάμενοι τῷ τῆς ψυχῆς θανάτῳ περιπεπτώκασιν 0 .
ἔτι μὴν τὸν λυτρωτὴν τῆς τῶν ψυχῶν αἰχμαλωσίας ἀποστραφέντες τὸν ἐλθόντα κηρύξαι αἰχμαλώτοις ἄφεσιν καὶ τυφλοῖς ἀνάβλεψιν , τοῖς νοητοῖς πολεμίοις παρεδόθησαν , καὶ τῇ τῶν ψυχῶν ἐναπέμειναν αἰχμαλωσίᾳ .
καὶ βοσκηθήσονται οἱ διηρπασμένοι ὡς ταῦροι , ὁ Σύμμαχος καὶ νεμηθήσονταί φησιν ἀμνοὶ κατὰ τὴν ἀπαγωγὴν αὐτῶν , τὰ δὲ ἔρημα τῶν παρανόμων πάροικοι φάγονται .
ἃ καὶ πρὸς λέξιν ἐπληροῦτο ·
τῶν γὰρ ἀρχόντων τοῦ λαοῦ δίκην ταύρων ἀγέλης ἡγουμένων εἰς μετοικίαν ἀχθέντων καὶ ἐπὶ τῆς ἀλλοδαπῆς διαρπασθέντων τὰς ἐρήμους αὐτῶν χώρας πάροικοί τινες ἐπελθόντες καὶ μέτοικοί τινες ἀπολαβόντες κατέσχον .
ὃ δὴ καὶ διὰ τῶν ἔμπροσθεν ἐδηλοῦτο , ἐν οἷς εἴρητο ·
τὴν χώραν ὑμῶν ἐνώπιον ὑμῶν ἀλλότριοι κατεσθίουσιν αὐτήν , καὶ ἠρήμωται κατεστραμμένη ὑπὸ λαῶν ἀλλοτρίων .
καὶ ταῦτα τοῖς προλεχθεῖσιν ἕπεται ·
πολλῶν γὰρ ἐπακούσαντες διδασκαλικῶν λόγων τοῦ σωτῆρος , τῶν τε μετ αὐτὸν ἀποστόλων αὐτοῦ , οὐδὲν μὲν πρὸς ὠφελείας ἐκαρποῦντο ·
τῇ δ ἀπιστίᾳ ἐπιμένοντες καὶ τοῖς ἀτοπήμασιν , προσθήκας ἐποιοῦντο τῶν ἁμαρτημάτων δεύτερα ἐπὶ πρώτοις καὶ τρίτα ἐπὶ δευτέροις πλημμελοῦντες καὶ τούτοις πάλιν ἕτερα συμπλέκοντες .
οὐαὶ οἱ ἕλκοντες τὰς ἀνομίας ὡς σχοινίῳ ματαιότητος καὶ ὡς βρόχῳ τῆς ἁμάξης τὴν ἁμαρτίαν 0 1 .
οἱ δ αὐτοὶ οὗτοι τὰς κατ αὐτῶν ἀπειλὰς τῶν τε παλαιῶν προφητῶν καὶ αὐτοῦ τοῦ σωτῆρος ἀκροώμενοι ἠπίστουν .
διὸ ἔλεγον ·
τὸ τάχος ἐγγισάτω ἃ ποιήσει , ἵνα ἴδωμεν , καὶ ἐλθέτω ἡ βουλὴ τοῦ ἁγίου Ἰσραήλ , ἵνα γνῶμεν .
ἅγιον δὲ Ἰσραὴλ κ ἀνταῦθα τὸν μονογενῆ τοῦ θεοῦ λόγον σημαίνει .
καὶ ταῦτα τοῖς τὰ πρῶτα κατηγορηθεῖσιν ἁρμόζει ·
οἱ γὰρ αὐτοὶ τὸν ὑγιῆ διαστρέφοντες λόγον καὶ τὸ φῶς τοῦ σωτηρίου εὐαγγελίου βλασφημοῦντες , πικρούς τε εἶναι τοὺς γλυκεῖς καὶ τροφίμους τοῦ σωτῆρος ἡμῶν λόγους ἡγούμενοι , ἀνάπαλιν τούτοις τοὺς μοχθηροὺς καὶ πονηροὺς λογισμοὺς ὡς ἀγαθοὺς ἀπεδέχοντο .
καὶ τὸ σκότος τῆς πλάνης τὸ συνέχον αὐτῶν τὰς ψυχὰς ἐν χώρᾳ φωτὸς ἐτίθεντο , τῆς τε κακίας τὴν πικρίαν καὶ δηλητήριον φύσιν , ὥσπερ τινὰ γλυκεῖαν ἡδονὴν μετεδίωκον .
ἴδοις δ ἂν εἰσέτι καὶ νῦν τοιούτους τοὺς τῶν Ἰουδαίων παῖδας τὴν μὲν ἀλήθειαν τοῦ εὐαγγελίου ἀποστρεφομένους , τοὺς δὲ γραώδεις μύθους καὶ τὸ τῆς ἀγνοίας σκότος μεταδιώκοντας .
ταύτῃ δὲ τῇ προαιρέσει ἠρνήσαντο μὲν τὸν Χριστὸν τοῦ θεοῦ , ᾐτήσαντο δὲ τὸν Βαραββᾶν , μετὰ λῃστῶν καὶ κακούργων τὴν αὐτῶν θέμενοι μερίδα .
ἀλλὰ καὶ ἀθέοις καὶ ἀσεβέσιν ἔθνεσιν συναγελαζόμενοι , τοὺς μὲν εἰδωλολάτρας ἀποδέχονται , τὸν δὲ σώφρονα καὶ σεμνὸν τοῦ Χριστοῦ λαὸν ἀποστρέφονται καὶ διώκουσιν .
τοῖς αὐτοῖς ἁρμόζοι ἂν καὶ ταῦτα περιέχοντα μὲν καὶ γενικὴν πρὸς ἅπαντας τοὺς δοκητισόφους ἀπειλὴν οὐ μὴν ἀλλὰ καὶ ἀπελέγχοντα τοὺς δι ὅλης τῆς προφητείας κατηγορηθέντας ·
μὴ γὰρ προσέχοντες τοῖς τοῦ σωτῆρος λόγοις κακοῖς διδασκάλοις αὐτοὶ ἑαυτοῖς ἐχρήσαντο ὡς συνετοὶ ἐν ἑαυτοῖς καὶ ἐνώπιον ἑαυτῶν ἐπιστήμονες , ἔπειτα ὥσπερ ἰσχύοντες καὶ πολλὰ δυνάμενοι ἐν τῷ λαῷ , μέθῃ μὲν τὴν ἑαυτῶν ψυχὴν περιέβαλλον τῷ τῆς ἀγνοίας σκότῳ καρούμενοι .
ἤδη δὲ καὶ ἑτέροις ποτὸν δεδολωμένον ἐκίρνων τὸ καλούμενον σίκερα , ὅπερ οἱ λοιποὶ ἑρμηνευταὶ μέθυσμα ὠνομάκασιν .
καὶ τοῦτ ἔπραττον καπηλεύοντες τὸν λόγον τοῦ θεοῦ .
διὸ καὶ ἀνωτέρω πρὸς τοὺς αὐτοὺς ἐλέγετο ·
οἱ κάπηλοί σου μίσγουσιν τὸν οἶνον ὕδατι .
οἱ δ αὐτοὶ οὗτοι δωροδοκοῦντες τὸν μὲν ἀσεβῆ δίκαιον ἀπέφαινον , ἄδικον δὲ τὸν δίκαιον 0 1 .
διὸ τὰ ἑξῆς ἐπιφερόμενα ὁ λόγος αὐτοῖς ἀπειλεῖ λέγων .
τὰ συμβησόμενα πρὶν γενέσθαι ἐπίτηδες ὁ λόγος προαναφωνεῖ τῷ τῆς ἀπειλῆς φόβῳ τὴν κακίαν ἀναστέλλειν προῃρημένος ·
εἰκὸς γὰρ ἦν σωφρονισθήσεσθαι τοὺς ἀκροωμένους προμαθόντας τὰ ἐπελευσόμενα .
τοῖς ἐπιμόνως ἁμαρτάνουσίν φησιν οὖν διὰ τοῦτο ·
οὐ γὰρ διά τινα συντυχίαν οὐ δὲ δι  ἀνάγκην φυσικὴν οὐ δὲ διὰ τὴν εἱμαρμένην , ἀλλὰ διὰ τὰ προλεχθέντα ἀτοπήματα τάδε ὑμῖν καὶ τάδε ἐπελεύσεται , ἐπεὶ τοίνυν ὑμεῖς ὁ ἀμπελὼν κυρίου , οὐ βότρυς οὐ δὲ καρποὺς ἀγαθούς , ξύλα δὲ καὶ χόρτον καὶ καλάμην συνηγάγετε καὶ τὰς ἀκάνθας ὑμῶν ἐπληθύνατε 0 .
τούτου χάριν λέγει εἰκότως ·
ὃν τρόπον καυθήσεται καλάμη ὑπὸ ἄνθρακος πυρὸς καὶ συγκαυθήσεται ὑπὸ φλογὸς ἀνειμένης οὕτως ἡ τῆς κακίας ὑμῶν ῥίζα ὡς χνοῦς καὶ ὡς ἀπόβρωμα πυρὸς ἔσται , ἀλλὰ καὶ τὸ ἄνθος ὑμῶν ὡραιότης , δηλαδὴ τοῦ σώματος , καὶ ἡ τοῦ πλούτου δόξα καὶ ἡ τοῦ παντὸς ἔθνους εὐπρέπεια , ὅσον οὐδέπω κονιορτοῦ δίκην διασκεδασθήσεται .
ταῦτα δέ φησιν αὐτοῖς ἔσεσθαι , ἐπειδὴ πρὸς τοῖς προλεχθεῖσιν τὸν νόμον κυρίου σαβαὼθ οὐκ ἠθέλησαν παραδέξασθαι , ἀλλὰ καὶ τὸ λόγιον τοῦ ἁγίου Ἰσραὴλ παρώξυναν .
καὶ ἐν τούτοις δὲ θέα ὡς οὐκ εἰδωλολατρίας αὐτῶν κατηγορεῖ , ἀλλ  ὅτι μὴ τὸν νόμον κυρίου σαβαὼθ ἐθέλησαν 0 ·
ποῖον δὲ νόμον ἢ περὶ οὗ ἀνωτέρω εἴρηται 0 ·
ἐκ γὰρ Σιὼν ἐξελεύσεται νόμος καὶ λόγος κυρίου ἐξ Ἰερουσαλήμ ;
ἐπεὶ τοίνυν οὐκ ἠβουλήθησαν τὸν νόμον τῆς καινῆς διαθήκης , ἀλλὰ καὶ τὸν ζῶντα τοῦ θεοῦ λόγον παρώξυναν , κατὰ δὲ τὸν Ἀκύλαν 0 ·
ὅτι ἀπέρριψαν τὸν νόμον κυρίου στρατιῶν καὶ τὸ λόγιον τοῦ ἁγίου Ἰσραὴλ διέσυραν , κατὰ δὲ τὸν Σύμμαχον 0 ·
ὅτι ἀπεδοκίμασαν τὸν νόμον κυρίου τῶν δυνάμεων καὶ τὸν λόγον τοῦ ἁγίου Ἰσραὴλ παρώξυναν .
τούτου χάριν ἐπιλέγει ·
καὶ ἐθυμώθη ὀργῇ κύριος σαβαὼθ ἐπὶ τὸν λαὸν αὐτοῦ , ὃν αὐτὸς μὲν ἐβουλεύετο εἶναι οἰκεῖον αὐτοῦ λαόν τε καὶ χρηματίζειν , οἱ δ οὐκ ἐβούλοντο .
καὶ ἐπέβαλεν τὴν χεῖρα αὐτοῦ ἐπ  αὐτοὺς καὶ ἐπάταξεν αὐτούς , καὶ ταῦτα πάντα διὰ τὰς ἀποδοθείσας αἰτίας προστίθησι δὲ τούτοις λέγων ·
καὶ παρωξύνθη τὰ ὄρη , καὶ ἐγενήθη τὰ θνησιμαῖα αὐτῶν ὡς κοπρία ἐν μέσῳ ὁδοῦ .
καὶ ἐν πᾶσι τούτοις οὐκ ἀπεστράφη ὁ θυμὸς αὐτοῦ , ἀλλ ἔτι ἡ χεὶρ ὑψηλή 0 .
σημαίνει δὲ καὶ διὰ τούτων πολεμίων ἔφοδον καὶ πλῆθος τῶν ἀναιρουμένων , ὡς καὶ αὐτὰ πληροῦσθαι τὰ ὄρη νεκρῶν σωμάτων , καὶ τὴν χώραν ἅπασαν τῶν θνησιμαίων αὐτῶν μεστὴν γίνεσθαι .
ἐπίμονος δὲ ὢν ὁ θυμὸς τοῦ θεοῦ κατ αὐτῶν οὐκ ἀπεστράφη τοσαῦτα αὐτοῖς ἐνδειξάμενος , ἀλλ ἔτι ἡ χεὶρ τοῦ θεοῦ κατ αὐτῶν ὑπῆρχεν ὑψηλὴ διὰ τὸ ἐπίμονον αὐτῶν τῆς ἀπιστίας .
τήρει δέ πως εἴρηται τό ·
ἔτι ἡ χεὶρ ὑψηλή 0 ·
ὡς γὰρ παραμενούσης κατ αὐτῶν εἰσέτι καὶ νῦν τῆς τοῦ θεοῦ ὀργῆς λέλεκται .